钦定古今图书集成/明伦汇编/氏族典/第531卷 > 郭侃
## 钦定古今图书集成/明伦汇编/氏族典/第531卷 > 郭侃

按《元史郭宝玉传》：“德海子侃，字仲和，弱冠为百户，鸷
勇有谋略。壬辰，金将伯撒复取卫州，侃拒之，破其兵
四万，即从速不台攻汴西门，金元帅崔立降，以功授
总把。壬子，送兵仗至和林，改抄马那颜。从宗王旭烈
兀西征。西域平，侃以捷告至钓鱼山。世祖即位，侃上
疏陈建国号、筑都城、立省台、兴学校等二十五事，及”
平宋之策。中统二年，擢江汉大都督府理问官。四年，
徙高唐令，兼治夏津、武城等五县。七年，改白马令。帝
以侃习于军务，擢为万户，从军下襄阳。江南平，迁知
宁海州。居一年，卒。子秉仁、秉义。